# Hytteguide for Blåengshytta og Blåengstårnet.

# **Fyring**

Etter at du har kommet deg vel inn på hytta, kan det være tid for å fyre i ovnen. Sørg for at du har fylt opp igjen i ved-dunken før avreise. Gi beskjed dersom det begynner å bli tomt for fyrstikker, tennbrikker eller ved.

# Bål

Ved tenning av bål, skal dette skje på anvist plass ( det er satt opp noen provisoriske steiner ved steinskjæret, her kan det tennes bål). Vis respekt for skogbrannfaren. Regler rundt tenning av bål 🡪 <https://allemannsretten.no/2016/01/08/nytt-om-balreglene/>

# Turutstyr/klær

Hold noenlunde orden rundt deg, Sørg for å ha tingene dine samlet på et sted. Mye kan være vått etter en dag ute, og det er godt tilrettelagt for tørking av klær og sko ved ovnen. Heng opp det våte tøyet og få på deg tørt så fort som mulig.

# Utleie- avtale

Dersom de som overnatter er under 16 år skal det også være en ansvarlig voksen, som har ansvar for at hytta er ryddet og vasket etter bruk. Hvem denne voksne er skal opplyses om ved inngåelse av avtale om overnatting.

# Lys/strøm

Blåengshytta har innlagt vanlig strøm. Mange liker dog å tenne stearinlys eller parafinlamper for hyggens skyld. Husk å sjekke at lysene står godt i lysestaken. Pass også på at du ikke søler lampeolje når du etterfyller parafinlampen. Ved avreise, sjekk at lyset er slukket.

# Lading av elektroniske duppeditter (ipad,mobil etc.)

Dersom det er nødvendig med lading av f.eks mobil, skal dette foregå ved stikkontakten som er plassert ved siden av panelovnen. Her er kun to kontakter.

# Vann

Nærmeste vannkilde er brønnen, som ligger rett nedenfor hytta. Lokket kan være litt tung. Pass på å få det skikkelig på plass igjen.

# Matlaging

Hytta har noen kasseroller og en stekepanne. Det finnes enkelt bestikk og noen redskaper å bruke til matlaging. Det er viktig at disse vaskes etter bruk. Skal det brukes primus til matlaging, gjør det utenfor ved bålplassen.

# Soving/sengene

Husk å ta med deg sovepose, laken og putetrekk til turen. Det er beskyttelses laken på sengene, samt to puter der. I den nedre sengen skal det ligge på sengeteppe når sengen ikke soves i. Hunder har ingen adgang i sengen. Vis respekt for de som ønsker å legge seg tidlig. Så viser de forhåpentligvis respekt for den som vil sove lenge neste morgen. Hodelykt er et godt tips hvis du vil lese på sengen.

# Do

Det er utedo som gjelder på Blåenga. Strø over litt flis/bark før dere drar. Da blir det hyggeligere når de neste gjestene kommer. Si ifra om det blir mangel på toalettpapir.

# Betaling

Du betaler på forskudd til konto : 1822 62 52912- Blåenga Booking. Vi undersøker mulighetene for å bruke Vipps og mCash som betalingsmulighet, dette kommer vi tilbake til.

# Vask/rydding

Både bestikk, tallerkener, benkeflater og golv må vaskes før du forlater hytta. Uteområdene skal være ryddige, og søpla må du huske på å ta med deg hjem. Forlat hytta i den stand du selv ønsker å finne den.

# Ris/ros

Kommer du over noe, som f.eks rot, hærverk, søppel eller ødelagt utstyr, ta bilde av det og send dette til overnatting@blaenga.no eller 95759496. Ta gjerne bilde hvis du vil vise frem noe positivt også.